Hangzatka sapphicusokban
Biztat, egyszersmind csal is, a Reménység; 
Melly sokat vártam, s mi kicsinyke bérem! 
Jaj! talám itt fog kiomolni vérem; 
Olly komor képet mutat a keménység!

Boldogabb, akit te nevelsz, Szegénység! 
Íme, dús ország fejedelme, férjem, 
Elhagyott árván csapodár vezérem, 
Itt, hol amit látsz, csuda képtelenség!

Nincsen ember, nincs barom e szigetben; 
Földe, mint minden füve, fája vadság: 
Élni melly kín illy fene helyhezetben!

Több ez, ah! több, mintsem akármi rabság! 
Néked e hely kell, te lator gonoszság, 
Theseus! Vessz el hamar illy ligetben! 
Szonettek